LidanRubinov/Halacha-QA huggingface dataset:
שאלה: יציאה כפולה של אברהם מחרן: בפרשת לך לך אברהם קודם יוצא ולוט איתו (פסוק ד) ואחר כך הוא לוקח את אשתו ושוב את לוט (פסוק ה) אברהם יצא פעמיים? לוט יצא איתו פעמיים?
תשובה: הפרשנים עומדים על נקודה זו ויש כמה הסברים לעניין: דעת זקנים - אברהם יצא פעמיים עם לוט מחרן. בפעם הראשונה יצא בגיל 70 ואז היתה מלחמת ארבעת המלכים וברית בין הבתרים. לאחר מכן הוא חזר ויצא שוב בגיל 75 עם כל משפחתו. הנצי"ב בהעמק דבר - כששמע אברהם את הציווי ללכת "אל הארץ אשר אראך" הוא קם ויצא עם לוט מיד. אשתו ועבדיו נשארו לארגן את כל הציוד והשיגו אותו בדרך ואז "ויקח אברהם" - לקח את הכל איתו. אור החיים הקדוש - 1. בדומה לנצי"ב הוא אומר, שהפסוק הראשון רוצה ללמד אותנו, שאברהם שמע את הציווי ומיד יצא מצד דבקותו ב-ה' ולוט הצטרף איתו כי לא רצה לעזוב את אברהם. ובפסוק השני מסבירה התורה איך הוא יצא. 2. אברהם יצא מיד עם לוט על פי ציווי ה' והיה לו ניסיון שלא ידע לאן. בני משפחתו לא היו חלק מהניסיון ולכן לאחר יציאתו (כשעמד בניסיון) נאמר לו לאן הוא הולך ואז הוא לקח אותם איתו.
שאלה: חינוך ילדים: אני דתייה ובעלי מסורתי. לפני הנישואים הסכמנו כי הבית שלנו יהיה בית דתי וחינוך הילדים יהיה חינוך לדת. לפני שלושה חודשים נולד לנו ב"ה בן. ואכן בבית שלנו - בעלי משתדל לשמור שבת כהלכתה, כשרות וכן טהרה. אבל הוא אינו מתפלל 3 תפילות ביום, אינו מברך, לא הולך עם כיפה, וכו. הבעיה העיקרית היא בבית של ההורים של בעלי אשר שם האימא והילדים אינם דתיים. ויוצא שבקידוש שבת הם עונים לפלאפונים. לאחר הקידוש אח של בעלי רואה טלביזיה בחדרו אשר סמוך לחדר שאנחנו ישנים (אנחנו שומעים את טלביזיה בחדרנו). כאשר מגיעים שאר הנכדים הם גם כן צופים בטלביזיה. ולפעמים מבקשים מבעלי לבצע פעולה שתגרום לחילול שבת (לסדר את המחשב, להדליק מזגן וכו ). יצויין כי בעלי לא מסכים שלא נלך בשבתות להורים שלו. בגלל שהוא סובר שכרגע הילד שלנו קטן מלהבין שנגרם חילול שבת. ובעתיד כאשר הילד יגיע לגיל שהוא מבין נפסיק ללכת להורים שלו, הוא אומר שאם לא נלך להורים שלו בשבת גם לא נלך להורים שלי בשבת (ההורים שלי דתיים). השאלה העיקרית - איך אני יכולה לחנך את הבן שלי לדת כאשר בבית של הסבא והסבתא שלו הוא יראה וישמע חילול שבת? וגם בבית הוא אינו מקבל דוגמא טובה מאבא שלו? השאלה המישנית היא באיזה גיל נחשב כגיל שהבן מתחיל להבין ויכול להתבלבל בצורות חינוך שונות. ושאלה נוספת האם הוא בכלל יתבלבל?
תשובה: עיקר החינוך הוא על ידי הדוגמה האישית של ההורים. על כן המצב הזה שהאבא אינו יכול לתת דוגמה לחינוך דתי הוא בעיתי. ואם את רוצה להבטיח שבנך יקבל חינוך דתי עליך לחפש דרך איך לקרב את בעליך לאמונה ולרצון לשוב לקיום תורה ומצוות. בדבר הזה עליך להתמקד לחשוב בחכמה מה יכול לגרום לבעלך לרצות להתקרב לאמונה. ואאני מאחל לך הצלחה.
שאלה: מצלמת מעקב אחר מטפלת בשבת: לסבתי יש מטפלת פיליפינית שצמודה לה במשך כל היממה. ברצוננו להתקין שם מצלמה שתצלם 24 שעות ביממה מה קורה שם, כדי לראות האם המטפלת מתנהגת בצורה נאותה לסבתי. כי סבתי התלוננה מס פעמים שהיא מרביצה לה. האם מותר שהיא תפעל גם בשבת? והאם מותר יהיה לצפות בזה במקרה שאנו רוצים לבדוק אם היא אכן הרביצה לה?
תשובה: המצלמה יכולה להיות מופעלת גם בשבת.
שאלה: כלאים בגינה: האם מותר לשתול ירקות שונים בגינה בגודל 2.5 מ על 2מ, כאשר כל ירק שתול בעציץ נפרד (העציצים נקובים)?
תשובה: לפי שיטת הגרצ"פ פרנק זצ"ל והגר"ש ישראלי זצ"ל, אין בכך כלאים. אולם החזו"א החמיר בכך. אם יש מרחק של 10 בין עציץ לעציץ אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכנסת אורחים או תפילת שמונה עשרה: למדנו בפרשה שאברהם אבינו היה בשיחה עם ה ובאו שלושה המלאכים והוא עזב את ה והלך למלאכים. ושאלתי הוא: אני באמצע שמונה עשרה ובאו אורחים, האם אני עוזב את התפילה והולך לאורח?
תשובה: אברהם היה במציאות של דבקות באלוקים אבל הוא לא היה באמצע התפילה. באמצע התפילה אסור להפסיק.
שאלה: לימודים קצת מוזרים בתורה: א. למה התורה צריכה לכתוב בצורה מיוחדת שקשה להבין אם אתה לא יודע את הגמרא(לדוגמא שהמילה עד הכונה לשתיים, למה אי אפשר לכתוב עדים וזהו)? ב.מה הגמרא עוזרת לי בחיים?
תשובה: בכל מקום שבו יש דרשה צריך לחפש גם את הסיבה לכך שהדברים לא נכתבו בצורה פשוטה יותר. במקרה של עד אין כל כך קושי. התורה מתייחסת לכת העדים ככת אחת. התורה בעצם אומרת שכל עוד אין שני עדים העד האחד לא מהווה ראיה ועדות. התלמוד זו היצירה התורנית שעליה יושבת כל מסורת תורה שבעל פה. חכמים עשו איתה חסד גדול בכך שהם צילמו לנו מה היה בבית המדרש לפני למעלה מאלף שנה. החשיפה של כיצד התפתחה התורה שבעל פה מעידה קודם כל על כנות ונכונות לחשוף את הקלפים. האמונה היהודית אינה אמונה שאנו צריכים להאמין בה ללא הרגשה בטוחה כיצד הדברים התפתחו והתעצבו והגיעו למה שהם הגיעו. מי שרוצה להתוודע למהלך התפתחות תורה שבעל פה חייב להיפגש עם התלמוד. ובעצם כל יהודי רוצה להיפגש עם התורה לא רק כמערכת שנותנת לו הוראות וציווים אלא כאור שמלמד את האדם מה הם היסודות הכלליים והפרטיים של התורה. אין עם שיש לו נכס כל כך לאומי שכל אחד מהאומה יכול לגשת לנכס זה ולקבל השראה ואור מהנכס הלאומי הזה. מעבר להסברים, אנו רואים שבפועל לימוד התלמוד מחבר את האנשים לרוח של התורה. אדם מרגיש מחובר יותר לאור של התורה כשהוא מכיר יותר את התורה. אדם שעומל על סוגיא אחת, רואה כיצד הדברים התפתחו והגיעו למה שהגיעו מחובר יותר לרוח של התורה. יש בכך גם כוח סגולי. ועשה חיל.
שאלה: חתונה בשנת אבל: חברתי ואני התארסנו ב"ה! הבעיה היא שאמה בשנת אבל. שנת האבל נגמרת בח באדר א. אנחנו מאד היינו רוצים להתחתן לפני התאריך הנ"ל, וגם ידוע שאם הכלה יכולה להשתתף בשמחה גם באבל, אבל מה לגבי שאר המשפחה של האם? ארוסתי מאד מאד קרובה לדודות שלה, ומאד היתה רוצה שהם יוכלו להשתתף באופן מלא. האם ראוי לדחות את החתונה בחודש כדי שהשמחה תהיה יותר שלמה מבחינתם? יש לציין שמשפחת הכלה ספרדים. אני מכיר ששנת האבל מסתיימת רק בתאריך הפטירה, אבל מישהו אמר שאצל בני עדות המזרח יש עניין של מקצת החודש ככולו ואז האבלות מסתיימת כבר בר"ח אדר, האם יש מקור לדברים אלו?
תשובה: שנת אבל מסתיימת רק בתום שנה לפטירה. ולגבי דחיית החתונה, עקרונית לא דוחים חתונה ע"מ לאפשר לקרובים להשתתף בה, אך אם שמחת הכלה לא תהיה כ"כ שלימה כל עוד שדודותיה לא משתתפים ביום כללותיה, אפשר לדחות את החתונה עד תום השנה.
שאלה: לתת יין בשבת: אנחנו מתארחים השבת אצל משפחה אחרת, האם מותר להביא יין כמתנה למארחים בשבת עצמה, ואם כן, האם מותר לשים את היין בעטיפת מתנה?
תשובה: מותר להביא להם את היין בשבת אבל אין להקנות להם את היין אלא להרשות להם לשתות ממנו. אין בעיה שהיין יהיה עטוף בעטיפת מתנה.
שאלה: פעילות גופנית עם מוסיקה בשנת אבל על אבי: אבי נפטר לפני חודש וחצי. האם מותר לי לשמוע מוזיקה במהלך פעילות גופנית (אופני כושר)? אני מתעמלת בבית ולא במכון כושר מסיבות רפואיות (סכרת) קשה לי מאוד להתעמל ללא מוסיקה וחובה עליי להתעמל כדי להפחית במשקל.
תשובה: מותר לשמוע את המוזיקה, כיוון שהיא לא לשם הנאה.
שאלה: דחיית חתונה בגלל מחלת הסבתא: אני ובן זוגי קבענו תאריך לחתונה ה05.01.2010 אולם לא היינו סגורים על התאריך מכיוון שהרב שרצינו שיערוך את החופה אמר שהוא לא יכול באותו תאריך וזה רב שתמיד רציתי ולכן עבדנו על לדחות את החתונה בכמה ימים. בעל האולם אמר שאנחנו חייבים להגיע לחתום על טפסים וזה לא דבר שאפשר לעשות בטלפון. יש לציין שלא הלכנו בכלל לרבנות עדיין ולא עשינו שום דבר בנידון, לא הוצאנו תעודת רווקות ולא שום דבר. ולצערי מה שקרה ממש בימים אלה, שסבתא שלי עברה אירוע מוחי ונמצאת במצב קשה מאוד בין החיים למוות. הרופאים לא משאירים לנו סיכוי. היא מבחינתי כמו אמא שנייה בשבילי ואני אוהבת אותה בצורה שאני לא יכולה אפילו לתאר במילים. אני לא מסוגלת לחשוב על החתונה בכלל בימים נוראיים אלה ובטח ובטח שלא במידה וחס וחלילה יקרה מה שאנחנו חוששים ממנו כל כך. אני ובן זוגי חיכינו מאוד ליום חתונתנו זה היה חלום חיינו אבל אנחנו גם לא מעוניינים לקיים אותה תחת נסיבות אלה ושוקלים ברצינות לדחות את החתונה. השאלה, אם עדיין לא הלכנו לרבנות וכל מה שעשינו זה לקבוע תאריך באולם שגם הוא היה לא סגור עוד קודם למה שקרה, האם מותר לנו לדחות? האם זה לא מביא מזל רע?
תשובה: מותר לדחות. אין זה נוגע למזל רע. אולם כעצה הייתי ממליץ מאד שלא לדחות את החתונה. ח אמרו "תוחלת ממושכה מחלת לב" דבר שכבר אדם בשל לעשותו לא טוב להתעכב מלעשותו. כל דבר שהגיע זמנו כל דחייה היא גם מייסרת ומכאיבה וגם יכולה לעורר קשיים. החיים שלנו מלאים מארועים שמחים וארועים מצערים. אנו בדרך כלל מנסים לבנות חיינו בדרך של "עת שחוק עת בכות". אולם לפעמים מזדמנים ארועים שבהם העת שחוק ועת בכות צמודים אחד לשני ולפעמים אפילו מעורבבים אחד עם השני. ח בכל מצב כזה הדריכו אותנו כיצד לתת לכל המאורעות את המקום להם. לא דוחים את הטיפול בשום דבר. אולם לאחר שמזדמן לנו מאורעות שבהם העת שחוק ובכות מתערבבים אנו לא רואים בכך טרגדיה. אנו מבינים שהשגחת ה' עלינו התאימה לנו מאורעות ביחד משום שלנו הדברים דווקא יתאימו להעשות בצורה זו. מי אמר לך שטוב לך לעכל את ההתמודדות עם מחלת סבתך כרווקה ולא מתוך שמחה של חתונה. אולי טוב לך ועדיף לך שההתמודדות תהיה עם בעל תומך. גם בנוגע לחתונה אמר קהלת "טוב ללכת לבית האבל מלכת לבית המשתה" - יש שפרשו: טוב ללכת לבית האבל מתוך המצב שאדם היה בבית המשתה. המאורעות הרצופים מחייבים העמקה בין בשמחה ובין באבל. לכן, לדעתי עדיף להמשיך בתוכנית המקורית ולא לדחות את החתונה.
שאלה: מה לעשות עם תוכנות שכבר הורדתי: לאחר שהתחלתי ללמוד בישיבה, שמעתי וראיתי באתר ששאלו על הורדות וגם קראתי תשובות של רבנים מכל מיני אתרים, ראיתי אוסרים גזל מן התורה, ראיתי חלק שמסתפקים, ראיתי כאלה מתירים, כל אחד עם הטעמים שלו. אני עד עכשיו תמיד הורדתי דברים, משחקים, סרטים, תוכנות ואפילו לצערי המערכת הפעלה שלי ושל עוד כמה שלקחו ממני דיסק זה דרך הורדות, לצערי. לאחר שעשיתי חושבים אמרתי שאני רוצה להפסיק להוריד דברים ולחזור בתשובה על הדבר. 1. הבעיה מה אני עושה עם כל המשחקים, סרטים ותוכנות שיש לי. מצד אחד, אני יודע שאין באפשרותי למחוק הכל, כי לא יהיה לי מחשב ואני חייב את השימוש בו. מצד שני, יש מלא דברים שהורדתי לפני שלוש שנים ושנתיים, האם אותם מותר להשאיר כי זה כבר ממזמן? 2. מה אני יעשה שאנשים בקשו ממני את הדיסק. לא חשבתי שיש כל בעיה כי בחברה זה נפוץ מאד, מה לעשות להגיד לכולם שימחקו את המחשב? 3. אני לא עובד ואיננו עשירים, מה שאומר שאין לי כסף להשיב על כל סרט, משחק ותוכנה שהורדתי, מה לעשות על מנת לכפר על הדבר? האם בזה אפשר לסמוך על המתירים ומכאן להבא לא להוריד?
תשובה: תוכנות שהם עתה נמכרות בשוק ראוי לשלם עליהם. בשאר הדברים, תסמוך על המתירים בנוגע לעבר. מכאן ולהבא תנהג אחרת.
שאלה: דרשת ארבעת המינים: לוקחים 3 הדסים בגלל שכתוב "ענף עץ עבות" ואתרוג אחד בגלל שכתוב "פרי". לכאורה היה צריך גם לקחת שלוש אתרוגים? אז מתרצים שבגלל שהמילים "עץ" "והדר" תפוסות לדרשות אחרות אז לוקחים אחד, למה לא אומרים גם על ההדס שהמילים "עץ" ו"עבות"גם תפוסות לדרשות אחרים?
תשובה: עיין בתוס' בדף לד: ד"ה "ענף עץ עבות" שמקשה קושיה זו על רש"י ונשאר בשאלה. הרש"ש במקום מבאר באופן אחר שהדרשה היא מהמילה "עבות" בלבד, שבשביל להיות עבות צריכים 3 עלים לפחות. ועיין ברש"ש עוד לראות כיצד מיישב את קושיית התוס'. הרב עזרא כהן
שאלה: לספר על OCD בפגישות: אדם אשר סבל בעבר מהפרעת OCD (טורדנות כפייתית) וכיום איננו סובל ממנה, ברוך השם, אך עדיין לוקח תרופה (ברמתה המינימלית - 50 מליגרם) כדי לאזן את רמות הסרטונין שבמוח (למרות שהמינון המומלץ לטיפול הוא גבוה יותר אך הוא לא נזקק לכך) : 1. האם צריך לספר בהתחלת קשר זוגי על כך? אם כן, לאחר כמה פגישות? 2. האם זה הכרחי שבת הזוג לעתיד תדע על כך מההתחלה למרות שיש סטיגמה על לקיחת תרופות מסוג זה וזה עלול להרתיע אותה למרות שהסימפטומים עברו לחלוטין? 3. לא עדיף שבת הזוג תכיר את האדם ואת אישיותו ורק לאחר מכן תחליט אם עצם לקיחת התרופה מהווה "בעיה" כה גדולה בשבילה?
תשובה: אין לספר על כך בפגישות הראשונות. רק כשקרובים יותר להחלטה אז הזמן לספר ולהדגיש שהתופעה עברה. אפשר לייעץ לה ללכת אתך לרופא ולשמוע ממנו את חוות דעתו.
שאלה: משקפי קריאה במקום שאין ערוב: בשבת, במקום שאין בו ערוב, כיצד לקחת משקפי קריאה (לא אלה שמורכבים כל הזמן - אלא לפי צורך) למרחק 1 ק"מ - (כדי לקרא בבית הכנסת מן הסידור)? אפשר תלויים על הצוואר עם חוט או שרשרת?
תשובה: אין אפשרות לטלטל אותם כאשר אין עירוב.
שאלה: זמן קריאת שמע בלוחות: 1. האם הזמן של ק"ש בלוחות מתכוון להתחלת אמירת ק"ש או חייבים לסיים אותה עד הזמן שרשום בלוח (לסיים עד המילה אמת)? 2. אם סוף הזמן היה 8:34 לפי הגר"א והתחלנו להגיד ק"ש ב 8:35 יש דרך להגיד שיצאנו לידי חובה?
תשובה: יש לסיים את ק"ש לפני הזמן הכתוב. כשיש חשש שלא יספיקו לקרוא בזמן, מומלץ לקרוא ק"ש שלמה באמירת הקרבנות.
שאלה: טבילת כלים : למה מברכים על טבילת כלים דווקא על כלים ממתכת ולא על האחרים?
תשובה: המקור לדין הטבלת כלים הוא מפרשיית בני מדין בספר במדבר פרק לא, ושם הוזכרו בפסוקים רק כלי מתכות, ומכאן לומדת הגמ' במסכת ע"ז דף עה ע"ב שדוקא בכלים העשויים ממתכות יש צורך בטבילה. עוד אומרת שם הגמ' שדין כלי זכוכית כדין כלי מתכות משום שכאשר הם נשברים יש להם תקנה ואפשר להתיך אותם מחדש כמו כלי מתכות. לכן על כלים אלו שודאי חייבים בטבילה אנו מברכים ומטבילים, אולם יש כלים בהם אנו מסופקים אם לברך, כגון: כלים מחרס וכד' המצופים בשכבה של זכוכית, ומשום הספק יש להטבילם ללא ברכה, שכן ספק ברכות להקל (ראה רמ"א יו"ד סי' קכ סע' א).
שאלה: קדיש ביום שנה - שהות בחו"ל: אני אמור להיות בחו"ל בעניני עבודה ביום השנה של אבי (22 שנים), במקום ללא מנין. האם אוכל לבקש ממשהו אחר לומר קדיש? האם אפשר להקדים את העליה לבית העלמין?
תשובה: אפשר לבקש ממישהו אחר להגיד את הקדיש, וכן להקדים או לאחר את העליה לבית העלמין.
שאלה: אדם שאין מי שיאמר עליו קדיש: מה אומרת ההלכה לגבי אדם שנפטר ובנו לא אומר עליו קדיש. מה ניתן לעשות? 1. שמעתי שיש אנשים שעבור 200 ש"ח בחודש קוראים קדיש על הנפטר. 2. או שיש משהו כללי שנעשה בבתי כנסת או תפילה של הציבור. 3. האם זה חובה למצוא מישהו שיאמר קדיש בכל מחיר?
תשובה: הפתרון לשאר בני המשפחה שכן אכפת להם שיגידו קדיש על הנפטר, הוא שישכרו אדם שתמורת ת יגיד קדיש על הנפטר. אין חובה למצוא מישהו שיגיד קדיש בת אך ראוי לעשות זאת.
שאלה: פידיון לאחר 27 שנים: בני הבכור נולד לפני 27 שנים. כשרצינו לעשות פידיון נאמר לנו על ידי חמי שמשפחתם לויים ואין פידיון. לפני זמן מה, אחיו של חמי אמרו לנו שמשפחתם - שמוחה - אינה נמנית על משפחת לוי. מה עלינו לעשות? כיצד בודקים לעומק מצב כזה לדורי דורות? האם לעשות פידיון? מאוד חשוב לי לדעת.
תשובה: יש לבדוק, עד כמה שאפשר, במשפחה אצל אלו שהכירו את הדור הקודם ואת הדור שלפניו אם הם החזיקו את עצמם כלויים או לא. לדוגמא, האם נטלו ידיים לכהנים או עלו לתורה בעליית לוי. צריך שמישהו מבני המשפחה יתמסר לנושא ויחקור ויבדוק את הנושא. אם לא יימצא עדויות שאתם ממשפחת לויים אז כנראה שאתם לא, אם כי אי אפשר לקבוע זאת ב-100.
שאלה: ציצית ותפילין לנשים: האם יש בעיה שנשים מתפללות שחרית, מנחה וערבית, כי זה מצווה שהזמן גרמא? ואם אין בעיה, אז למה שלא תהיה לנשים בעיה ללבוש ציצית ולהניח תפילין?
תשובה: המשנה במסכת ברכות (כ, ב) אומרת, שנשים ועבדים וקטנים פטורין מקריאת שמע ומן התפילין, וחייבין בתפילה ובמזוזה ובברכת המזון. ומסבירה הגמרא את הטעם שחייבים בתפילה: "חייבין בתפלה - דרחמי נינהו. - מהו דתימא: הואיל וכתיב בה (תהלים נ"ה) 'ערב ובקר וצהרים', כמצות עשה שהזמן גרמא דמי - קמשמע לן". ומסביר רש"י, שתפילה היא מדרבנן והם תיקנו גם לנשים בשביל שיבקשו על עצמן את הבקשות שבתפילה. וכשיטתו סובר גם הרמב"ן, והדברים מורחבים במשנה ברורה סימן קו, ס"ק ד. לשיטה זו על הנשים להתפלל שחרית ומנחה. לדעת הרמב"ם, תפילה אחת ביום היא מהתורה ואין חיוב מתי להתפלל ולכן אין זו מצוות עשה שהזמן גרמא ונשים חייבות בה כגברים. וכך סובר גם הרי"ף וכך פוסק השולחן ערוך (שם). לשיטתם, גירסת הגמרא היא ללא המילים "דרחמי נינהו". יוצא, שלכל השיטות נשים חייבות לפחות בתפילה אחת ביום. תפילין הם מצוות שהזמן גרמא ונשים פטורות ממנה. ואמנם נהגו הנשים לקיים גם מצוות שהזמן גרמא (ויש מחלוקת האם מברכות או לא) אבל לגבי תפילין כתב השולחן ערוך (אורח חיים, לח, ג) שנשים פטורות משום שהם מצוות עשה שהזמן גרמא. והוסיף הרמ"א, שאם רצו להניח מוחין בידן. והדבר מקובל על כל הפוסקין ואף יש בזה טעם על פי פנימיות התורה (והדבר נוגע גם לציצית). ואמנם היו נשים, כמיכל בת שאול, שהיו מניחות תפילין (ירושלמי עירובין, פרק י) אבל הגמרא אומרת שמיחו בה. ואף לשיטה שלא מיחו בה יש מפרשים שהסיבה היא מאחר והייתה בת מלך וגם ידועה בחסידותה. לגבי ציצית, כתב השולחן ערוך (סימן יז, ב) שנשים פטורות משום שזה מצוות עשה שהזמן גרמא. וכתב הרמ"א, שאם רוצות יכולות ללבוש ואף לברך (כמנהג האשכנזים) אולם מאחר וזה נראה כיוהרא רואי שלא ילבשו. הסיבה שזה נראה כיוהרא היא מאחר וציצית אינה חובת האדם (שלא כמו לולב שכל גבר חייב במצווה ונשים יכולות גם ליטול) אלא רק אם לובש בגד של ארבע כנפות, ואם האישה בכוונה מחייבת את עצמה אז יש פה יוהרא וגאווה. ובמיוחד היום, שהנשים הרוצות להניח ציצית ותפילין אינן רוצות לנהוג על פי הדרכת גדולי הדור אלא לחדש לעצמן הלכות. לשיעור בנושא חיוב תפילה לנשים לחץ כאן. לשיעור ובו דיני הנחת תפילין לנשים לחץ כאן.
שאלה: הסיבה לגידול פיאות ארוכות: למה אנשים מגדלים פאות ארוכות?
תשובה: מנהג ישראל לחבב מצוות. חלק מחיבת המצוות זה הבלטה של המצווה שלא לגזוז את הפאות. אין חיוב לגדל פאות. אולם יש קהילות שנהגו לחיבת המצווה לגדל אותם.
שאלה: מנהג אבות לחוזר בתשובה: אני חוזר בתשובה למעלה משנתיים ורק בזמן האחרון עלתה לי שאלה הלכתית שרציתי לשאול. אבי שלי הוא ספרדי עירקי (ליתר דיוק) ואמי היא תמנייה. לשתי העדות יש הקלות והחמרות שונות. ברצוני לדעת על פי ההלכה אחר איזה צד אני צריך ללכת, האם המשפט האומר "לך לפי מסורת אבותיך" תופס במקרה הזה? ומה אם הצד של אבי חילוני והצד של אמי מסורתי -דתי? חשוב לי לציין שיש לי רב אבל מסיבות כאלה ואחרות אני נמנע מלשאול אותו אני מעדיף מישהו שהוא "נטרלי".
תשובה: לכתחילה עלייך ללכת לפי ההלכות והמנהגים של העדה של אביך, גם אם אביך אינו שומר עליהם.
שאלה: טיגון ביצים במחבת חלבי: במהלך טיגון החביתה, מותר לערבב את הביצים עם מזלג בשרית ואז לטגן את החביתה במחבת חלבי?
תשובה: אתה מתכוון לערבב את הביצים עם המזלג הבשרי בכוס ולא במחבת וכשהוא נקי. במקרה כזה זה מותר אולם לא מומלץ מאחר ועלולה להיווצר תקלה, כגון, שעם אותו מזלג גם תערבב את הביצה במחבת.
שאלה: השבת אבידה שהורידו את הכרזה: מצאתי "דיסק און קי" לפני כ4 חודשים במכללה, מקום בו נאבדים כ5 כאלו ביום! הכרזתי עליו אבל הורידו את המודעה תוך יום. מה הדין?
תשובה: אם אין לזה סימנים (צבע ודגם אינם נחשבים כסימן) מן הסתם הבעלים התייאשו. כיוון שזה מקום ציבורי אז החצר לא קונה לבעל החצר, וזה שייך למוצא.
שאלה: הוספת מים קרים לחמים: כשאני מכינה שתיה חמה (תה למשל) אני נוהגת להוסיף מעט מים קרים מהברז כדי לקרר את השתיה מהר יותר. לאחרונה אמרו לי שהמעשה הזה הוא אסור ובעייתי. זה נכון? ואם כן, למה?
תשובה: לגבי בישול בשבת, רוב השיטות סוברים שכלי שני (הכוס שמזגו לתוכה מהמיחם) אינו מבשל. יש כאלו שמחמירים בזה ולכן יש מקום להחמיר. אולם לפי שיטת חכמי ספרד לא צריך לחשוש.
שאלה: דיני היארצייט: השבוע חל יום היראצייט לאבי. אנו נוהגים ערב לפני לקיים למוד משפחתי וסעודה. רציתי לשאול - 1.האם צריכה להיות סעודה או שיש רק ענין לברכות לע"נ? 2.אם משנה סדר הערב, הכוונה להתחיל מהלימוד או מהסעודה, האם יש חשיבות לכך? 3. מה לגבי צום ביום היארצייט? אודה על תשובות בהקדם.
תשובה: אין שום מצוה בסעודה. אלא שנהגו בעדות המזרח להרבות בברכות על דברים מגוונים, כל אחד מברך בקול וכולם עונים אמן. לא האכילה עיקר אלא הברכות אכול מעט וברך הרבה. עדיף להתחיל בלימוד, אם כי אפשר ללמוד בהפסקות ולברך בין לימוד ללימוד. רבים נוהגים להתענות ביום היא"צ והמנהג כבר מוזכר בגמרא. אך יש נהוגים ללמוד במשך השנה מסכת ולסיימה ביום היא"צ במקום תענית.
שאלה: לברך "שעשני גבר": ראיתי את תשובות הרב לשאלה הנפוצה למה מברכים שלא עשני אשה, וכמה מהתשובות הם - כי מעלתה יותר גבוהה ויש לה פחות מצוות. אבל עדיין איני מצליח להבין מדוע לא מברכים ברך שעשני גבר ולאשה ברוך שעשני אשה. למה לברך על דרך השלילה שבהחלט נראה מעליב ואף מגמד את היחס והכבוד של אשה? אם מודים על המצוות הרבות שנתנו לזכר אז שיתקנו לברך ברך שעשני גבר וכלול בזה ההודאה על כל המצוות וכו? ברוך שלא עשני אשה - היא תרגום של ברוך ה שאני לא אשה - למה? אם זה רצון ה שאהיה גבר אז ברוך ה אם זה רצון ה שאהיה אשה אז גם ברוך ה?
תשובה: באמת כפי שאתה אומר שאנו מודים לקב"ה על מה שנתן לנו. נוסח הברכה אינו בא לבזות את האישה. אלו ברכות הודאה על ריבוי המצוות שאדם זוכה בהם כתוצאה מכך שהוא פנוי מחיובים אחרים שיש לו שמונעים ממנו להיות פנוי לקיום המצוות. העבד משועבד לאדוניו והוא לא יכול לקיים את כל המצוות, על כך אנו מודים שביום החדש שעומד בפתח אין אנו צריכים להקדיש הרבה מזמננו לעבודת האדון ולישובו של עולם ואנו פנויים יותר לקידוש שם ה'. כך גם הנוסח שלא עשני אישה משמעותו הודאה על כך שאין לנו את כל החיובים שיש לאישה לטפל בבני משפחתה ולהיות אמא. כך מזמן לנו הקב"ה פנאי ויכול להטיל עלינו יותר מצוות ממה שהטיל על האישה.
שאלה: כשרות בחבית יין: ברצוני לייבא חבית יין מחו"ל. החבית ריקה משום שברצוני להכין בה יין בעצמי. האם צריך בשביל זה כשרות מיוחדת לחבית? יש איזושהי בעיה שיכולה להיות במהלך תהליך היצור של החבית שעליי לשאול את היצרן?
תשובה: אם מדובר בחבית חדשה, אין צורך בהכשר. אם מדובר בחבית משומשת, יש לשים בה מים במשך שלושה ימים כדי שהטעם של היין נסך ייפלט למים.
שאלה: אמירת יהיו לרצון אמרי פי והגיון לבי לפניך: האם יש חיוב, האם זה חלק מהתפילה, לומר את הפסוק שמופיע בסידור: "יהיו לרצון אמרי פי והגיון לבי לפניך. ה צורי וגואלי" בסיום שים לפני אלוקי נצור?
תשובה: אין חיוב, יש הנוהגים להגיד פסוק זה רק לאחר אלוהי נצור.
שאלה: לימוד תורה בשירת הבריאה: האם קריאת שירת הבריאה נחשבת כלימוד תורה?
תשובה: קריאת שירת הבריאה נחשב כקריאת מדרש. אולם עדיף לקרוא תהילים. הסגולות והמעלות בקריאת תהילים מקובלת יותר בעם ישראל מדורי דורות. אין צורך להמציא סגולות חדשות.
שאלה: חצאית עם מכנסיים: האם יש בעיה הלכתית עם לבוש של חצאית קצרה מהברך שמטשטשת את פישוק הרגליים כאשר מתחתיה מכנסיים ארוכות עד סוף הרגל ורחבות מספיק כך שהן מטשטשות את צורת הרגל וכן מיועדות לבנות באופן מובהק?
תשובה: אין בעיה בצניעות באופן פרטני. אולם יש בעיה מצד מה שזה גורם לתרבות ציבורית של מיעוט צניעות. הצורך ללכת עם מכנסיים בדרך כלל גורם לציבור למעט בצניעות. בהתחלה זה עד הברכיים. לאחר מכן זה הולך ומתקצר. בהתחלה זה מכנסיים רחבות. לאחר מכן המכנסיים הולכות ומתהדקות. חכמים באותו הדור יכולים לקבוע מה דת יהודית ומה ראוי להיות הלבוש של בנות ישראל. כל הקיצור של השמלות בא מהגויים. אנו לא רוצים להתקרב לתרבות ולבוש הגויים. אנו צריכים לאהוב את הלבוש היהודי המסורתי שכלל חצאיות רחבות וארוכות.
שאלה: טבילת כלים במקווה גברים: אם הטבלתי כלים במקווה גברים ומישהו אמר לי שהוא לא טוב לנשים, האם אפשר להשתמש בכלים האלו בדיעבד או שצריך להטבילם שוב?
תשובה: צריך לברר אם המקוה כשר גם לכלים.
שאלה: חינוך לטהרה: אני מאוד משתדל לשמור את ילדי מטומאת מת, שלא יכנסו לבית הקברות. אינני לוקח אותם איתי לשם בלוויות (רח"ל) או באזכרות. גם אינני מכניס אותם יחד איתי להתפלל בקברות צדיקים. כוונתי בשמירה זו היא שמהרה ייבנה המקדש ויוכלו ליכנס אליו בקדושה וטהרה. אני יודע שזה נשמע חריג ומוזר ביחס לחברה שבה אנו חיים כיום, אך כוונתי באמת לשם שמים. שאלותי הן: (1) האם הנהגה זו היא הנהגה נכונה? אולי אני טועה, וכשייבנה המקדש יימצא פיתרון קל ליטהר מטומאת מת (כגון: "טומאה הותרה בציבור")? ואזי אין טעם לטרוח לשמור אותם בטהרה. (2) גם אם אני טועה, אולי יש טעם לשמור אותם בטהרה בינתיים עד שייבנה המקדש (כגון: שיוכלו לעלות להר הבית, או שיוכלו להקריב קרבן פסח במקומו גם כשאין בית מקדש)? (3) אנו מתכננים בעז"ה לשבות בשבת הקרובה (חיי שרה) בחברון עיה"ק ת"ו, וללכת להשתטח על קברי אבותינו הקדושים נע"ג. בדרכנו אנו רוצים לעבור גם בקבר רחל אימנו ע"ה. לדעתי, יש עניין חינוכי גדול להכניס את ילדי לשם ולצרף אותם אלינו לתפילות. מה עדיף? האם לצרף אותם אלי או להשאירם בחוץ ולשמור עליהם בטהרה? אני חוזר שנית שאני יודע שזה נשמע חריג ומוזר ביחס לחברה שבה אנו חיים כיום, אך כוונתי באמת לשם שמים. אשמח אם הרב יוכל להחזיר לי תשובה בהקדם, העניין דחוף מאוד.
תשובה: ילדיך נטמאו כבר בטומאת מת מרגע לידתם בבית החולים. לא רק המת מטמא אלא גם כלים שהיו באהל המת מטמאים. באופן סמלי אתה יכול למנוע אותם מלבקר בבית קברות ממש אולם אל תמנע מהם קבר רחל ומערת המכפלה שאינם בית קברות ממש.
שאלה: מקורות למצוות השבת: האם יש מקום שבו כתוב את כל המקורות למצוות השבת בתורה?
תשובה: אם אתה מחפש את המקורות שמצוות השבת נכתבה בתורה - חפש בפרוייקט השו"ת או במאגרי מידע אחרים. אם אתה רוצה לדעת מהם המקורות מהם אנו לומדים את ההלכות השונות, עיין ברמב"ם בפרק א' מהלכות שבת, וכן בפירוט בשמירת שבת כהלכתה במהדורה הראשונה בפרק א' מכללי ההלכות.
שאלה: סעודת שבת ציבורית בת : האם מותר לערוך סעודת שבת או יום טוב ציבורית בה כל משתתף בסעודה משלם עליה, כל משפחה בהתאם למספר הנפשות הנוטלות חלק בסעודה, או שמא יש בכך בעייה של שכר שבת ויום טוב האסור בשבת וביום טוב?
תשובה: מותר, כיון שהת הוא על האוכל ולא על עבודה מסויימת.
שאלה: תוכנות: לאחרונה קיבלתי מהורי מחשב חדש, והם, ביודעם שאני לומדת בתחום הגרפיקה הממוחשבת, הביאו איש מחשבים שיתקין לי תוכנות מסוימות מדיסקים שנמצאים ברשותו. אינני יודע אם הוא רכש אותם בצורה חוקית או לא אך יש לציין שהוא אברך חרדי ירא שמים. לשתי התוכנות כבר יש בשוק שדרוגים. רציתי לברר את דעת הרב: האם מותר לי להשתמש בתוכנות האלו לשימוש אישי?
תשובה: עלייך לברר אצל המתקין את חוקיות התוכנות. אין בעובדה שיש בשוק כמה שדרוגים של התוכנה בכדי להתיר את השימוש בה. הרב ניר אביב
שאלה: מנהגי אבלות: האם זה נכון שבת שיושבת שבעה והיא נשואה ויש לה בית משלה צריכה להיות יום ולילה ולישון בבית המנוח? ואם היא לא עושה זאת האם היא מביאה איתה לביתה אבלות וצרות על ביתה?
תשובה: לאבל אסור לצאת מהבית בו הוא יושב שבעה. הסיבה היא בכדי שלא יסיח דעתו מהאבל. אם אין מספיק מקום בבית בו הוא יושב בכדי שכולם ישנו, מותר לו ללכת לבית סמוך או לביתו (הסמוך) לישון. במצבים שונים אף מותר לנסוע לביתו ולשבת שם. אם היא הולכת לביתה, אין כל חשש והיא לא מביאה על ביתה אבלות וצרות.
שאלה: נר נשמה בראש חודש: האם יש איזו בעיה הלכתית להדליק נר נשמה (ננ"ש) בראש-חודש לזכותו של צדיק (כגון- רבי מאיר בעל הנס)? הסברא לשאלה היא משום שר"ח הוא יום של שמחה אז אולי הדלקת ננ"ש לנפטר לא שייך ביום זה.
תשובה: מותר ואין בכך שום בעיה.
שאלה: כשרות כלים: ברשותי כלי חרס שהוגדר ככלי בשרי אך אנו בספק אם הוכן בו אי פעם תבשיל בשרי. הכלי לא היה בשימוש כשמונה חודשים ובשבת האחרונה בושל בו מאכל פרווה. האם מותר לחכות עוד 4 חודשים כדי שישלים 12 חודשים ואז נוכל להגעילו 3 פעמים ולהשתמש בו למאכלי חלב? אנו נוהגים כמנהג הספרדים.
תשובה: כלי חרס לא מגעילים אפילו לאחר יב חודש.
שאלה: יחס לאח שסטה מדרך הישר: נשאלתי על ידי בחור שאחיו אינו הולך בדרך אבותיו ומזלזל באופן בוטה בחיי תורה ומצוות למרות שהוריו וכל המשפחה מנסים להשפיע עליו שייטיב את דרכו, האם הוא, כאח, צריך להמשיך להתנהג אתו כרגיל ולהראות לו יחס טוב או לנתק אתו את הקשרים.מהי הדרכת הרב?
תשובה: לא לנתק לגמרי את הקשר כדי להשאיר פתח לתשובה. אך יש להקרין לו ולשדר לו שלא מרוצים מההתנהגות שלו.
שאלה: שכיבת פרקדן בגלל כאבי גב: יש לי כאבי גב שנוצרים אם אני שוכב על הצד, האם מותר לי לישון פרקדן?
תשובה: אם כואב לך, שכב על הגב.